O‘zbekiston Respublikasida pasport tizimi to‘g‘risidagi nizomga o‘zgartish va qo‘shimchalar kiritish haqida

O‘zbekiston Respublikasi Prezidentining 2018-yil 22-yanvardagi PF-5308-son Farmoni bilan tasdiqlangan 2017 — 2021-yillarda O‘zbekiston Respublikasini rivojlantirishning beshta ustuvor yo‘nalishi bo‘yicha Harakatlar strategiyasini “Faol tadbirkorlik, innovatsion g‘oyalar va texnologiyalarni ko‘llab-quvvatlash yili”da amalga oshirishga oid Davlat dasturining 56-bandiga muvofiq:
 1. O‘zbekiston Respublikasi Prezidentining 2011-yil 5-yanvardagi PF-4262-son Farmoni bilan tasdiqlangan O‘zbekiston Respublikasida pasport tizimi to‘g‘risidagi nizomga ilovaga muvofiq o‘zgartish va qo‘shimchalar kiritilsin.
 2. Mazkur Farmonning ijrosini nazorat qilish O‘zbekiston Respublikasining Bosh vaziri A.N. Aripov va O‘zbekiston Respublikasi ichki ishlar vaziri P.R. Bobojonov zimmasiga yuklansin.
 1. 1-band quyidagi tahrirda bayon etilsin:
 “1. O‘zbekiston Respublikasida pasport tizimi to‘g‘risidagi nizom (keyingi o‘rinlarda Nizom deb yuritiladi) O‘zbekiston Respublikasi fuqarosining biometrik pasportini rasmiylashtirish, berish, almashtirish, undan foydalanish tartibini, shuningdek, pasport tizimi qoidalarini buzganlik uchun javobgarlikni belgilaydi”.
 2. 7-band quyidagi mazmundagi xatboshilar bilan to‘ldirilsin:
 “Fuqaroning doimiy ro‘yxati mavjud bo‘lmagan taqdirda pasport olish uchun u oldingi ro‘yxatda turgan joyi bo‘yicha ma’lumotlarni yig‘ish punktiga murojaat qilishi mumkin.
 Propiskaga oid ma’lumotlar mavjud bo‘lmagan hollarda fuqaro pasport olish uchun o‘zi turgan joyidagi ma’lumotlarni yig‘ish punktiga murojaat qilishi mumkin”.
 3. 9-bandda:
 quyidagi mazmundagi beshinchi xatboshi bilan to‘ldirilsin:
 “Harbiy xizmatchining doimiy ro‘yxati mavjud bo‘lmagan taqdirda pasport olish uchun u oldingi ro‘yxatda turgan joyi yoki tug‘ilgan joyi yoxud amalda yashab turgan joyi bo‘yicha ma’lumotlarni yig‘ish punktiga murojaat qilishi mumkin”;
 beshinchi xatboshi oltinchi xatboshi deb hisoblansin.
 4. 10-bandning ikkinchi xatboshisi quyidagi tahrirda bayon etilsin:
 “Fuqaro pasportini yo‘qotib qo‘ygan taqdirda, unga yangi pasport mazkur Nizomda belgilangan tartibda beriladi”.
 5. II bo‘limning nomlanishi quyidagi tahrirda bayon etilsin:
 “II. Pasportni rasmiylashtirish va berish tartibi”.
 6. 18-bandda:
 birinchi xatboshidagi “doimiy ro‘yxatda turadigan joyidagi” so‘zlari chiqarib tashlansin;
 beshinchi xatboshi chiqarib tashlansin;
 oltinchi xatboshi beshinchi xatboshi deb hisoblansin.
 7. 20-bandning beshinchi xatboshisi chiqarib tashlansin;
 oltinchi va yettinchi xatboshilar tegishincha beshinchi va oltinchi xatboshilar deb hisoblansin.
 8. Quyidagi mazmundagi 241-band bilan to‘ldirilsin:
 “241. Pasport almashtirilganda fuqaroga ichki ishlar organi tomonidan yangi pasport unga ilgarigi pasportida mavjud va pasport berish vaqtida amalda bo‘lgan barcha ma’lumotlarni ko‘chirgan holda beriladi.
 Pasportda fuqaroning nikohdan o‘tganligi haqidagi belgi va boshqa ma’lumotlar mavjud bo‘lmaganda ichki ishlar organi tomonidan fuqaroning nikohdan o‘tganligi holati shaxsning doimiy ro‘yxatda turgan joyidagi yoki oxirgi yashagan joyidagi (agar manzilini o‘zgartirgan bo‘lsa) FHDY bo‘limidan ma’lumotlarni olish yo‘li bilan tekshiriladi. Fuqaroning nikohi mavjudligi to‘g‘risidagi FHDY bo‘limining ma’lumoti pasportga nikohdan o‘tganlik haqidagi shtampni qo‘yish uchun asos hisoblanadi”.
 9. 26 — 28 bandlar o‘z kuchini yo‘qotgan deb hisoblansin.
 10. Quyidagi mazmundagi II1 bo‘lim bilan to‘ldirilsin:
 “II1. YO‘QOTILGAN PASPORT O‘RNIGA PASPORT BERISh
 351. Fuqaro pasportini ehtiyot qilib saqlashi shart.
 Pasportini yo‘qotib qo‘ygan fuqaro zudlik bilan doimiy ro‘yxatda turgan joyidagi ma’lumotlarni yig‘ish punktiga xabar berishi lozim, qonun hujjatlarida nazarda tutilgan tartib-taomillar o‘tkazilganidan keyin unga ushbu Nizomda nazarda tutilgan tartibda yangi pasport beriladi.
 Vaqtincha xorijda bo‘lgan fuqarolar pasportini yo‘qotgan, pasporti yaroqsiz holga kelgan yoki uning amal qilish muddati tugagan hollarda O‘zbekiston Respublikasiga qaytish guvohnomasini olish uchun O‘zbekiston Respublikasining konsullik muassasasiga murojaat etadilar, ushbu Nizomning 20-bandida ko‘rsatilgan shaxslar bundan mustasno.
 352. O‘zbekiston Respublikasi fuqarolari, chet el fuqarolari va fuqaroligi bo‘lmagan shaxslarning pasportini yoki shaxsni tasdiqlovchi boshqa hujjatini yo‘qotganliklari haqidagi arizalari bo‘yicha ichki ishlar organlari tomonidan tegishincha mazkur Nizomning 1 va 2-ilovalarga muvofiq belgilangan shakldagi ma’lumotnoma beriladi, ma’lumotnomaning orqa tomoniga doimiy yoki vaqtincha ro‘yxatda turganligi to‘g‘risida shtamp qo‘yilishi mumkin. Ma’lumotnoma ichki ishlar organlarining migratsiya va fuqarolikni rasmiylashtirish bo‘linmasi tomonidan beriladi.
 353. Pasport yo‘qolganligi to‘g‘risidagi arizalar hisobga olish jurnalida O‘zbekiston Respublikasi Ichki ishlar vazirligi tomonidan o‘rnatilgan tartibda ro‘yxatga olinadi.
 354. Respublikaning boshqa hududlaridan doimiy yashash joyiga kelgan va yangi yashash joyi bo‘yicha ro‘yxatga olingunga qadar pasportini yo‘qotib qo‘ygan O‘zbekiston Respublikasi fuqarolariga ularning arizalariga ko‘ra ichki ishlar organlari tomonidan pasport yo‘qolgani haqidagi ish ochiladi. Pasportlar fuqaro doimiy yashash maqsadida kelgan joydagi ichki ishlar organlari tomonidan ularni ro‘yxatga qo‘yish asoslari mavjud bo‘lgan taqdirda beriladi.
 Yangi yashash joyi bo‘yicha ro‘yxatga olishga asoslar mavjud bo‘lmagan hollarda pasport olish to‘g‘risidagi ariza rad etiladi. Bunday hollarda pasport ro‘yxatdan chiqishni bekor qilgan holda fuqaroning oldingi ro‘yxatdan o‘tgan joyidagi yoki ro‘yxatga qo‘yishga asoslar mavjud bo‘lganda boshqa yangi ro‘yxatdan o‘tish joyidagi ichki ishlar organi tomonidan beriladi.
 355. Agarda pasportlari yo‘qolgani haqida ariza bergan fuqarolar pasportlarini topib olsalar, pasport egalarining yozma arizalariga asosan pasport yo‘qolgani haqidagi ish yuritish tugatiladi. Agarda yo‘qolgan pasportlar yangi pasport berilganidan keyin topilgan taqdirda, fuqarolar topilgan pasportlarni zudlik bilan ichki ishlar organlariga topshirishlari lozim.
 356. Topilgan pasportlarda oldingi yashash joyidan ro‘yxatdan chiqqanligi haqida shtamplar mavjud bo‘lsa, bunday pasportlar ularni bergan ichki ishlar organlariga yo‘q qilinish uchun yuboriladi.
 357. Pasportlar o‘g‘irlangan hollarda bu haqdagi arizalar jinoyat sodir etilgan joydagi yoki fuqaroning yashash joyidagi hududiy ichki ishlar organlarining navbatchilik qismlari xodimlari tomonidan qabul qilinadi. Bunday arizalar qabul qilinganligi haqida fuqarolarga ma’lumotnomalar beriladi va ular ma’muriy javobgarlikka tortilmaydi.
 Jazoni ijro etish muassasasida jazoni o‘tab chiqqan va tabiiy ofatlar (yong‘in, suv toshqini, zilzila va boshqalar) oqibatida pasportlari yo‘qolganligi to‘g‘risida ariza bilan murojaat etgan va bu holatlarni tasdiqlovchi tegishli hujjatlarni taqdim etgan shaxslar ham ma’muriy javobgarlikka tortilmaydi.
 Fuqaro pasportini yo‘qotganda pasport yo‘qolgani haqida ariza berilgan kundan boshlab bir oy ichida yangi pasport mazkur Nizomda belgilangan tartibda beriladi. Zarur hollarda, bu muddat hududiy ichki ishlar organi rahbariyati tomonidan yana bir oyga uzaytirilishi mumkin. Istisno tariqasida, bunday arizalarni ko‘rib chiqish muddati (boshqa ichki ishlar organlaridan javoblar kelmaganda, arizachining kasalligi, uning yashash joyida uzoq muddat bo‘lmaganligi) olti oygacha uzaytirilishi mumkin. Olti oydan ortiq muddatda javob kelmaganida, fuqaroning shaxsi tekshiriladi va undan keyin pasport beriladi.
 Ichki ishlar organlarining muayyan yashash joyiga ega bo‘lmagan shaxslarni reabilitatsiya qilish markazlaridan ozod etilgan va pasportini yo‘qotgan shaxslarga mazkur Nizomning 1-ilovasiga muvofiq shakl bo‘yicha ma’lumotnoma beriladi. Bunday shaxslarga pasport berish masalalari ularni so‘nggi ro‘yxatdan o‘tgan joyidagi ichki ishlar organlari tomonidan, agar ular O‘zbekiston Respublikasi fuqarolari bo‘lsalar, ko‘rib chiqiladi.
 358. Xorijga doimiy yashash uchun belgilangan tartibda chiqqan, ammo O‘zbekiston Respublikasining konsullik muassasasida konsullik ro‘yxatida turmagan va O‘zbekiston Respublikasida bo‘lgan paytida pasportini yo‘qotib qo‘ygan fuqarolar so‘nggi doimiy ro‘yxatda turgan joylaridagi ma’lumotlarni yig‘ish punktiga murojaat etadilar.
 Agar arizachining turar joyi bo‘lgan taqdirda, ichki ishlar organlari uni vaqtincha ro‘yxatdan o‘tkazadi, turgan joyi bo‘yicha hisobga oladi hamda manfaatdor vazirlik va idoralar bilan birga unga pasport rasmiylashtiradi.
 Agar arizachini vaqtincha ro‘yxatdan o‘tkazish uchun uning turar joyi bo‘lmagan taqdirda, ichki ishlar organlari O‘zbekiston Respublikasi Tashqi ishlar vazirligi bilan kelishgan holda unga istisno tariqasida pasport rasmiylashtiradilar.
 359. Agar fuqaro kelgan davlatida O‘zbekiston Respublikasining konsullik muassasasi bo‘lmasa, u O‘zbekiston Respublikasining mazkur davlat konsullik okrugiga kiradigan xorijdagi konsullik muassasasiga murojaat qiladi.
 3510. O‘zbekiston Respublikasi fuqaroligini yo‘qotgan shaxs pasportini so‘nggi yashash joyidagi ichki ishlar organiga yoki turgan joyi bo‘yicha O‘zbekiston Respublikasining xorijdagi diplomatik vakolatxonasi yoxud konsullik muassasasiga topshirishi shart”;
 11. III-bo‘lim o‘z kuchini yo‘qotgan deb hisoblansin.
 12. 53-bandning birinchi xatboshisi quyidagi tahrirda bayon etilsin:
 “53. Xorijga xizmat safariga, o‘qish, davolanish, ishlash va oilasiga qo‘shilish maqsadida chiqqan fuqarolar vaqtincha konsullik ro‘yxatiga olinadi”.
 13. 57-bandning to‘rtinchi va beshinchi xatboshilari quyidagi tahrirda bayon etilsin:
 “pasport tizimi qoidalariga rioya etilishi uchun mas’ul bo‘lgan shaxslar tomonidan fuqarolarning pasportsiz yoki shaxsni tasdiqlovchi boshqa hujjatlarsiz yashashiga yo‘l qo‘yganligi, shuning barobarida fuqarolarning o‘zlari egallab turgan turar joylarda pasportsiz yoki shaxsni tasdiqlovchi boshqa hujjatlarsiz, vaqtincha yoki doimiy ro‘yxatdan o‘tmagan yoxud turgan joyi bo‘yicha hisobga olinmagan shaxslarning yashashiga yo‘l qo‘yganligi;
 fuqarolarning pasportlarini noqonuniy olib qo‘yish yoki pasportlarni garov sifatida qabul qilish”.
 14. Quyidagi mazmundagi 1 va 2-ilovalar bilan to‘ldirilsin: